ועדת העבודה והרווחה, כנסת 25, פרוטוקול מספר 145, 2024-01-15 00:00

ישראל אייכלר: ברוכים הבאים לישיבת ועדת העבודה והרווחה

ישראל אייכלר:  היום ה' בשבט התשפ"ד, 15 בינואר 2024

ישראל אייכלר:  על סדר היום הצעת תקנות האכיפה של דיני העבודה (הפחתה של סכום העיצום הכספי) (תיקון), התשפ"ג-2023, בקשה לדיון מחדש לפי סעיף 115 לתקנון הכנסת של חבר הכנסת עופר כסיף

ישראל אייכלר:      אני צריך להודיע לפרוטוקול שאני הסרתי את הרוויזיה שלי ואנחנו עכשיו נקיים דיון האם לפתוח את הדיון על הרוויזיה של חבר הכנסת עופר כסיף

ישראל אייכלר:      מי בעד פתיחת דיון על הרוויזיה של חבר הכנסת עופר כסיף? מי נגד? מי נמנע?     

ישראל אייכלר: 					ההצעה נדחתה     

ישראל אייכלר: לא פותחים את הרוויזיה

עופר כסיף: אין דיון על הרוויזיה?     

ישראל אייכלר: זה התקנון

עופר כסיף: איך זה יכול להיות? הרי אם יש רוויזיה, דנים בה

ישראל אייכלר: יש דיון על פתיחת רוויזיה ואחר כך יש דיון על הרוויזיה עצמה

ישראל אייכלר:  אם לא פותחים את הרוויזיה, אז אין דיון עליה

ישראל אייכלר:  הרוויזיה הוסרה

ישראל אייכלר:      לכן התקנות אושרו ונכנסות לתוקף

ישראל אייכלר:       אני לא סוגר את הישיבה בטרם נשמע את דניאל שטיינברג שרצה לומר כמה דברים

דניאל שטיינברג: תודה רבה על רשות הדיבור

דניאל שטיינברג:  שמי דניאל שטיינברג, אני אביו של אלוף-משנה יהונתן יוני שטיינברג הי"ד, מח"ט הנח"ל, שנפל ביום הראשון, בשבת, במלחמה

דניאל שטיינברג:  אני חבר בפורום הגבורה ונמצא איתי כאן עוד נציג של הפורום

דניאל שטיינברג:  פורום הגבורה הוא פורום א-פוליטי של משפחות נופלים מהמלחמה הזאת

דניאל שטיינברג:  בפורום חברים משפחות מכל המגזר, מכל המגוון החברתי הישראלי, בין אם אלה דתיים, חילוניים, דרוזים וכולי

דניאל שטיינברג:  כולם נמצאים בפורום כאשר המכנה המשותף שלנו הוא במטרה לחזק את החתירה לניצחון, לחזק את צדקת הדרך ולהגיע לניצחון מלא ללא פשרות

דניאל שטיינברג:  זה פורום הגבורה

דניאל שטיינברג:  מי שירצה, יש כאן חומר כתוב

דניאל שטיינברג:      יהונתן, יוני כפי שקראנו לו, השאיר אלמנה, יסכה, עם שישה ילדים מגיל 18 עד גיל 6

דניאל שטיינברג:  הוא עזב את ביתו בשומריה - שנמצאת מדרום לקריית גת - בחופזה בשבת בבוקר בדרכו למחנה רעים, שם היה הגדס"ר של הנח"ל ועוד פלוגה של הנח"ל והוא היה בדרך אליהם

דניאל שטיינברג:  בנסיעתו הוא נתקל במארב של 12 מחבלים בכביש 421, הכביש שבין צומת אורים לצומת מעון

דניאל שטיינברג:  הוא פרק ממכוניתו, היה לבד, ונלחם לבדו בגבורה עד שכדורי המרצחים הכניעו אותו

דניאל שטיינברג:      אין לנו ספק שהוא ידע למה הוא הולך

דניאל שטיינברג:  זה היה לו אך טבעי וכך הוא חינך גם את פקודיו ואת ילדיו לאורך כל שלל תפקידיו בצבא וזה למסירות למען כלל ישראל, הקרבה למען המולדת, ביטול האני הפרטי שלך למען הכלל

דניאל שטיינברג:      כך הוא אמר, בין השאר, כמח"ט לטירוני הנח"ל בכותל בפעם האחרונה, וזה גם כתוב כאן, בהשבעה של החיילים בכותל

דניאל שטיינברג:  בין השאר הוא אמר, ואני מצטט: "הצהרת השבועה אותה אתם נשאתם היום הינה נקודת ציון משמעותית בתוך מסע שלם

דניאל שטיינברג:  מסע זה כולל בתוכו את ההבנה כי לא אני האני הפרטי הוא זה שעומד במרכז אלא חיי הכלל, העם, המדינה, עד כדי מוכנות למסור את הנפש למענם"

דניאל שטיינברג:      כך הוא אמר בין השאר לבנו בן השמונה ששאל אותו: אבא, מה אומרים לחייל שמפחד לצאת למלחמה? הוא שאל אותו את זה כשהוא היה בבית בשבת אבל הוא לא הספיק לענות לו ולכן הוא הקליט את הדברים כשהוא היה מח"ט בנימין - ועד היום יש לנו את ההקלטה - ושלח לו בוואטסאפ את ההקלטה

דניאל שטיינברג:  בין השאר הוא אמר, ואני מצטט: "החייל המפחד צריך לשכוח את כל הדברים האישיים שלו, את כל הדברים שהוא אוהב, שהוא רוצה בשביל עצמו ולחשוב רק על הכלל, רק על עם ישראל כולו, וכך לחזק אותו ולהסביר לו שהשם נלחם איתנו ביחד עד שיפסיק לפחד"

דניאל שטיינברג:      המסר של יוני ושל כל החיילים שמסרו נפשם למען הכלל הוא חד: יש לחשוב על הכלל, על כלל העם, על כלל המדינה

דניאל שטיינברג:  מיטוט החמאס, החזרת החטופים ושליטה מלאה בכל רצועת עזה הינן ממטרות המלחמה, כך החליטה הממשלה, ולשמה יצאו בנינו

דניאל שטיינברג:  זו הצוואה שלהם

דניאל שטיינברג:  עצירת הלחץ הצבאי, הורדת הרגל מהדוושה, בין אם זה מתבטא באי כניסה לאזורים שונים בדרום הרצועה כמו רפיח או ציר פילדלפי שמדברים על כך, בין אם זה בהסכמה להחזרת התושבים בצפון הרצועה לבתיהם בעת הזאת לפני שאנשי העוטף חוזרים הביתה או חושבים לחזור, ובין אם זה בהכנסת ציוד הומניטרי ללא קבלת תמורה כלשהי בנושא החטופים – יפרק את החבילה, ימוטט את העם, יכופף את החמאס ולא ימוטט אותו, ימוטט את האחדות השורה בעם ביום הזה בעורף ובחזית, יביא למעגלי שמחה וניצחון בקרב אויבינו ויגרום לדמורליזציה שאת תוצאותיה מי ישורנה

דניאל שטיינברג:  רק לחץ מסיבי יביא לשחרור החטופים היקרים מאוד לליבנו

דניאל שטיינברג:  מי כמונו ששכלנו את יקירינו יודעים מה המשפחות של החטופים עוברות

דניאל שטיינברג:      אחדות תביא לניצחון

דניאל שטיינברג:  יש לשמור את האחדות ולהוקיע את המפלגים בעם ובעיקר בכלי התקשורת

דניאל שטיינברג:  הם השופר והעם שומע ומקבל מידע לא נכון

דניאל שטיינברג:  בכוחכם חברי הכנסת הנכבדים להביא לשינוי ברוח העם כפי שמשתקף בתקשורת ובמדיה

דניאל שטיינברג:  רוח החיילים שבשטח היא איתנה

דניאל שטיינברג:  אנחנו בפורום הגבורה, כמו גם ברוב חלקי העם מצפים מכם מכובדיי להתעורר, להתגבר, לתת רוח גבית ולדרוש מקבינט המלחמה לעמוד עם חוט שדרה איתן, להורות לצבא להשלים את משימתו כפי שהוחלט באופן חד משמעי וברור בממשלה

ישראל אייכלר: אולי תספר לנו קצת על הבן שלך ועל עצמך

דניאל שטיינברג: יוני נולד בירושלים, גר בגבעת זאב, שם אנחנו גרים עד היום

דניאל שטיינברג:  התחנך בישיבת חורב בירושלים ואחר כך למד שנתיים בישיבת מעלה אליהו, אותה ישיבה מפורסמת בתל אביב, שלפני המבול היה עניין עם חולדאי, היה בלגן והייתה הפלגנות

דניאל שטיינברג:  הוא למד שם וכשהחליט שמבחינה רוחנית הוא הגיע – לא רוצה להגיד לשיא – לחוזק מספיק, התגייס לצבא, התגייס לנח"ל, עלה בסולם הדרגות, היה מג"ד של גדוד 931 בנח"ל שנמצא היום בעזה, היה הרל"ש של מפקד זרועות היבשה גל צור, היה קצין אג"ם של אוגדה 162, היה מח"ט בנימין, היה מפקד בית הספר ללימודים טקטיים, והתפקיד האחרון היה מח"ט הנח"ל

דניאל שטיינברג:  בכל נאום שהוא נשא, אנחנו כמשפחה היינו מחכים לשמוע את הנאומים שלו

ישראל אייכלר: איפה אתה נולדת?     

דניאל שטיינברג: בארץ

דניאל שטיינברג:  בחדרה

ישראל אייכלר: ומהיכן ההורים שלך?     

דניאל שטיינברג: הם עלו מאנגליה

דניאל שטיינברג:  אמי מאנגליה ואבי מאירלנד אבל הם גרו באנגליה והיו להם שתי בנות קטנות איתן הם עלו לארץ בימי הצנע

ישראל אייכלר: שטיינברג נשמע לי שם הונגרי

דניאל שטיינברג: לא

דניאל שטיינברג:  דווקא במקור זה צ'כי

דניאל שטיינברג:  זה על הגבול

ישראל אייכלר: זאת הונגריה הגדולה

דניאל שטיינברג: מונקאג'

ישראל אייכלר: כן

ישראל אייכלר:  היום זאת דווקא אוקראינה אבל זה היה בהונגריה הגדולה עד מלחמת העולם הראשונה

ישראל אייכלר:  עד אז זה היה חלק מהונגריה

ישראל אייכלר:  הם כנראה נסעו מהונגריה לאירלנד ולאנגליה

דניאל שטיינברג: ההורים עלו עם שתי אחיותיי הגדולות יותר בשנת 1949, בצנע, מתוך ציונות

דניאל שטיינברג:  הם חיו טוב מאוד בלונדון עם מטפלת בבית וכולי, אבל החליטו ציונות

דניאל שטיינברג:  גרנו בפרדס חנה ואבי היה במדרשיה בפרדס חנה והוא היה המורה הוותיק ביותר במדרשיה ולימד שנים רבות אלפי תלמידים

דניאל שטיינברג:  הוא לימד גם בטכניון בחיפה

דניאל שטיינברג:  עזר לפרופסור לב להקים את מכון לב

ישראל אייכלר: אני הכרתי את פרופסור לב

ישראל אייכלר:  הוא היה גר ברחוב ששת הימים ברמת אשכול בירושלים

דניאל שטיינברג: יוני כל הזמן שמר על קשר עם רבנים

דניאל שטיינברג:  כשהיה מגיע הביתה עייף, היה קובע איתי ונוסע לירושלים ללמוד יחד עם עוד כמה חבר'ה, קצינים

ישראל אייכלר: בנאום שלך שנתת כאן בוועדה הזכרת את העניין הזה של המורך שמכניסים בלב של העם היהודי

ישראל אייכלר:  לא הזכרת את מה שזה עושה לאויב

ישראל אייכלר:  היום בדרך לכאן ראיתי סרטון של איראן עם תרגום מילולי לערבית על דברים שנאמרו בתקשורת הישראלית שאין ניצחון, לא יהיה ניצחון, אין תמונת ניצחון, הפסדנו וכולי

ישראל אייכלר:  זה מעורר אצלם לא רק תקווה גדולה אלא גם ידיעה

ישראל אייכלר:  מה שאומרים כאן, נשמע גם שם

ישראל אייכלר:      אני רוצה להודות לך ושתדע רק בשורות טובות

ישראל אייכלר:  השם ינקום דמו

ישראל אייכלר:      אנחנו נשמע עכשיו אבא של חטוף

אליהו לנקין: ברשות היושב-ראש חבר הכנסת הרב אייכלר וכל הנוכחים, ההורים של גיבורי ישראל שלחמו עבורנו כדי שבעזרת השם נזכה להיות עם חופשי בארצנו

אליהו לנקין:      שמי אליהו ליבמן, אני מעיר האבות קריית ארבע, חברון

אליהו לנקין:  הבן אליקים שלמה בן אבישג נחטף בשמחת תורה, הוא היה בצוות אבטחה במסיבה, ואנחנו הגענו לכאן גם לומר תודה למדינת ישראל ולזרועות הביטחון על כל מה שהם עושים עבור ביטחון עם ישראל והשבת החטופים וגם בדרישה שכל ההתנהלות מול אלה שרצו ועדיין רוצים לחסל אותנו כבני אדם וכיהודים, לדעת שיש לנו אחריות על ביטחון עם ישראל ל-100 השנים הבאות

אליהו לנקין:  אנחנו מאוד מאוד רוצים את החטופים הכי מהר שאפשר

אליהו לנקין:  יחד עם זאת אנחנו מבינים שיש כאן אחריות לאומית על מדינת ישראל ועל ביטחונה וזה צריך להיות מתוך אחריות ומתוך הכרעת האויבים שלנו והשמדתם

אליהו לנקין:  כל מי שרוצה להשמיד אותנו על עצם היותנו יהודים כאן בארץ ישראל, צריך להקדים תרופה למכה וצריך לדאוג שבעזרת השם גם החטופים ישובו אבל זה יהיה בקידוש השם, ניצחון עם ישראל, שלום לוחמי צה"ל ובהבטחת ביטחונה של מדינת ישראל ל-100 השנים הקרובות

אליהו לנקין:  תודה

ישראל אייכלר: אמן, כן יהי רצון ושבאמת הבן שלך וכל החטופים יחזרו בריאים ושלמים במהרה

ישראל אייכלר:      תודה רבה

ישראל אייכלר:  הישיבה נעולה